ජාතික සංචිතයේ ක්‍රීඩිකාවන් 8 දෙනකුගෙන් සමන්විත ශ්‍රී ලංකා ගුවන් හමුදා කාන්තා ක්‍රිකට් කණ්ඩායම අන්තර් සමාජ කාන්තා එක්දින තරගාවලියේ පළමු කොටසේ සූරතාව අත්කර ගැනීමට සමත් විය.මෙවර තරගාවලියේ සහභාගි වූ සියලුම තරග ජයගත් ගුවන් හමුදා කාන්තා ක්‍රිකට් පිල පාලින්ක් ක්‍රීඩා සමාජය සමඟ පැවැති අවසන් මහා තරගයේදී කඩුලු 7 ක ජයග්‍රහණයක් අත්කර ගත්තේ ය.කෝල්ට්ස් පිටියේ පැවැති මේ තරගයේදී පළමුව පන්දුවට පහර දුන් පාලින්ක් පිල ඕර 50 අවසානයේ සියලු දෙනා දැවී ලකුණු 129 ක් රැස් කළේ ය.